Good, bad en ugly – ToekomsVenster
Good, bad en ugly
by Jannie Pelser|Published 16/02/2018
Iewers langs die pad gedurende die gebedsreis waaroor ek die afgelope tyd berig het gebruik iemand, met verwysing na ons land en sy geskiedenis, na die bekende “good, bad en ugly”.
Die drie-deling help ŉ mens nogal om na te dink oor waar jy vandaan kom en waarheen jy op pad mag wees.
In elke situasie is daar seker iets daarvan teenwoordig.
Hoe dankbaar is ŉ mens nie dat alles nie net sleg is nie, inteendeel. Daar is soveel mooi in baie verhale. Suid Afrika se verhaal het baie mooi momente. Dit word elke dag gedemonstreer waar mense mekaar ondersteun en bemoedig. Ons sien dit weer duidelik met betrekking tot die droogte in die Kaap hoedat tienduisende liters water daarheen vervoer word. Droogtehulp, rampbestuur, so veel voorbeelde van die deernis wat Suid Afrikaners in hulle omdra. Op plaaslike vlak word soveel betekenisvolle projekte onderneem. Dis goeie nuus stories.
Dan weer is daar die goed wat sommer net sleg is, goed waaroor ŉ mens verleë is. Dis nie die einde van die wêreld nie, het mense nie noodwendig skade berokken nie maar getuig nie van sensitiwiteit en stylvolle optrede nie. Die saak is nie behoorlik deurdink nie en dit kon mense aanstoot gee. Daarvoor kan ŉ mens rustig verskoning vra en op jou toekomstige optrede let.
Daar is ook die dinge wat ander grondigheid negatief geraak het. Hulle het op die een of ander manier skade gely, is van geleenthede ontneem en benadeel. Dis die goed waarvoor ŉ mens opreg vergiffenis vra.
Dit behels egter meer as ŉ jammer in die verbygaan maar restitusie waar dit van toepassing en moontlik is. Oorweging word geskenk aan hoe die skade goed gemaak of ten minste gedeeltelik aangespreek kan word. Om dit te verstaan en te bereken sal ŉ mens na die ander party se storie moet luister, indringend, eerlik, empatiese luister.
Die bykans outomatiese selfverdediging en selfregverdiging eenkant sodat die Heilige Gees kan oortuig van wat op Sy hart is.
Die pad waarlangs ons in Suid Afrika gekom het bevat hierdie inhoude. Ek het dit intens en emosioneel selfs beleef die afgelope paar dae.
Ons nou vergete slawe geskiedenis, Distrik 6 en Robben eiland. Manenberg, Gugulethu en die Kasteel.
Dis daar, onuitwisbaar daar.
Ons moet nie die spreekwoordelike kamp opslaan en vashaak daarby nie.
Ons moet egter lank genoeg stilhou dat ons by dié plek kom waar ons besluit, nooit weer so nie.
Geloofsgemeenskap Mense beleef God dikwels op ‘n afstand. Daar is verskillende redes hiervoor. Een daarvan is dat hulle gewoon nie meer ervaar […]
Oproep tot gebed “Nou kan ons nog net bid” is ŉ frase wat ŉ mens dikwels hoor by mense wat redelik moedeloos […]
MATTEUS 3:2 “Bekeer julle, want die koninkryk van die hemel het naby gekom. Roeping is ŉ baie persoonlike saak. God roep wie […]
24 April 2017 – `n Merkwaardige ervaring
`n Merkwaardige ervaring Die geleentheid digby Bloemfontein die afgelope naweek was in een woord skouspelagtig sonder om enige iets van die geestelike […]
Next post Oom, kan jy ons hier uitkry?
Die waarheid en niks anders nie
Ope brief aan morsjorse
Steek jou verlede verby!
God jou Goud
Is ons kinders nêrens veilig nie?